

**ЕВРОПЕЙСКИ МОРСКИ ДЕН 2018**

**БУРГАС, БЪЛГАРИЯ**

**/31 май -1 юни 2018 г /**

**Европейският морски ден се провежда ежегодно в цяла Европа, за да се повиши видимостта на морските бизнес сектори и да се промотира интегриран подход към разрешаването на морските въпроси. За повече информация:** [**https://ec.europa.eu/maritimeaffairs/maritimeday/en/burgas-2018/**](https://ec.europa.eu/maritimeaffairs/maritimeday/en/burgas-2018/)**.**

Основното събитие е конференцията "Европейски морски ден", която се организира всяка година в различен Европейски регион с различна тема. Тази платформа обединява растящата морска общност в Европа, като позволява на професионалистите в бранша от ЕС да се срещнат с политици, за да обсъждат и обменят най-добри практики. Участниците в събитието са от пристанищната и корабоплавателната индустрия, клъстерите, екологичните сдружения, синдикати, научни и изследователски институции, образование, местни, регионални, национални и европейските власти.

Конференцията е в основата на проект, обединяващ около 1000 лидери от бранша, включително министри, еврокомисари, депутати, академици, учени и морски експерти. Темите на конференцията разглеждат Интегрираната морска политика на ЕС за насърчаване на икономическия растеж, уменията, технологичните иновации, опазването на околната среда и устойчивостта в цяла Европа.

**Конференцията по време на Европейския морски ден, включва пленарни и тематични сесии (с участието на представители на най- високо равнище и ключови експерти), както и семинари, които се организират от заинтересовани страни. Конференцията редовно привлича над 1000 участници от морската индустрия за един уникален, творчески и мотивиращ опит.**

**Тази година Европейският Морски Ден ще се проведе в Бургас, България в периода 31 май -1 юни 2018 г. Събитието официално е част от календара на българското председателство на Съвета на Европейския съюз. То ще бъде** **най-голямото годишно събитие на Европейската морска общност за 2018, организирано в партньорство с Генерална дирекция "Морско дело и рибарство" на Европейската комисия, Министерство на транспорта в България и Община Бургас. За повече информация тук: https://burgasmaritimefestival.com/**

**Това е една от най-важните инициативи, спонсорирани от Комисията, и допълва нейните политики за опазване и устойчиво използване на океаните – започвайки от стремежа към подобряване на международното управление на океаните и морското пространствено планиране до развитието на циркулярна икономическа политика и специалната стратегия за пластмасите. Това събитие е уникален форум за Eвропейската морска общност, за да се обсъдят и обединят усилията за подобряване на свързаността и устойчивото развитие на Черноморския регион.**

**Съпътстващи мероприятия / дейности:**

* Семинари за Черноморската стратегия
* Дейности за почистване на плажа, включващи студенти
* Фестивал на морския филм
* Експертна група на държавите-членки относно MПП ( морско пространствено планиране)
* B2B срещи по интереси

**Индикативни теми за семинари:**

• Морското пространствено планиране (включително взаимодействие земя-море)

• Крайбрежна и морска среда, действия за климата

• Морски изследвания, иновации и технологии

• Океан и офшорна енергия

• Аквакултури и устойчив риболов

• Океанска грамотност, морски умения и хора

• Пристанища като иновационни центрове, морски клъстери

• Устойчив туризъм, крайбрежни общности

• Дигитализация и данни за морските IT приложения

• Синя био-икономика, морска биотехнология

• Морска сигурност, наблюдение и обмен на информация

• Сътрудничество и стратегии за морските басейни

• Финансиране и инвестиране за син растеж/ Blue Growth/

**B2B**

**Enterprise Europe Network-Ямбол (Ямболска търговско-промишлена палата) организира B2B срещи за търсене на партньори за сътрудничество. Това е ефективен и лесен начин за намиране на потенциални партньори. Предвижда се срещите да бъдат организирани между 10.00 и 13.00 часа на 31.05.2018 г./ четвъртък/ в зала на Бургаския свободен университет. Това събитие е насочено към иновативни компании, университети, изследователи, публични органи и други организации, заинтересовани от споделянето на нови идеи за проекти и намирането на партньори за сътрудничество с цел:**

* **Безопасност и сигурност,**
* **Хора и умения,**
* **Иновации и растеж,**
* **Устойчивост и управление**

**Основни теми на B2B срещите**

**Морски индустрии**

**Морска политика**

* Крайбрежни зони и пристанища
* Морска среда и защитени територии
* Морските и корабостроителни технологии и оборудване
* Морски услуги, транспорт и корабоплаване
* Морска и пристанищна сигурност
* Умения и обучение
* Туризъм

**Blue Growth/ Развитие на икономиката в областта на морския сектор/**

* Аквакултури
* Крайбрежен туризъм
* Морска биотехнология
* Океанска енергия
* Минно дело на морското дъно
* Морски изследвания, развитие и иновации

**Ако сте заинтересовани да намерите потенциални партньори, моля, регистрирайте се в платформата на събитието за провеждане на срещи с потенциални партньори.**

<https://european-maritime-day-2018.b2match.io/>